
Evoluţie – Structura instituţiilor – Mecanisme de decizie

 

INTRODUCERE

În peisajul divers al organizaţiilor internaţionale, de la organizaţiile închise la cele deschise, de la cele de cooperare la cele de integrare, de la cele strict specializate, cum ar fi aceea a comerţului, şi până la cele mai difuze organizaţii regionale, subregionale sau continentale, OSCE a avut dintotdeauna un statut aparte. Apărută sub denumirea de Conferinţa pentru Securitate şi Dezarmare în Europa, întrunită pentru prima dată la Helsinki în perioada 1972-1975, OSCE a ajuns astăzi o cuprinzătoare organizaţie de securitate multilaterală, cu instituţii şi organisme proprii şi cu o doctrină care abordează securitatea într-o manieră cuprinzătoare, prin intermediul cooperării, al diplomaţiei preventive, prin măsuri de consolidare a încrederii, prin monitorizarea alegerilor şi prin controlul securităţii economice şi a mediului.

Europa, după perioada "războiului rece", prezintă caracteristici inedite prin faptul că, pe de o parte, este cel mai aproape de obiectivul său privind unitatea, existând şanse, oportunităţi şi deschideri cu adevărat încurajatoare, iar pe de altă parte, se află în faţa unor sfidări majore, cu precădere la adresa securităţii, prin resuscitarea vechilor focare naţionale de conflict.

Doctrina de bloc, bazată pe strategia competiţională a securităţii, privită numai prin dimensiunea ei militară, a fost o dominantă a celei de-a doua jumătăţi a secolului care tocmai s-a încheiat. “Realismul politic, geopolitica, teoria interesului naţional şi teoria generală a sistemelor, aplicate la studiul relaţiilor internationale, la care se adaugă teoriile consacrate din sfera strategiei militare, pot fi considerate componente cognitive esenţiale ale acestei paradigme, care a determinat, până în perioada 1985-1990, cvasitotalitatea acţiunilor statale în sfera securităţii şi apărării” 1. Astfel, în centrul acestei gândiri au stat categoriile de putere, forţă, interes naţional, confruntare, jocul de sumă nulă, iar relaţiile internaţionale au fost înţelese ca relaţii de putere, de tip competitiv.

1 Simion Boncu, Securitatea europeană în schimbare. Provocări şi soluţii, Ed. Amco Press, Bucureşti 1995, p.178

După încheierea războiului rece şi dizolvarea Pactului de la Varşovia s-a creat un vacuum de securitate în spaţiul est-european care, deocamdată, nu a putut fi suplinit nici de NATO şi nici de Uniunea Europeană. Singura organizatie internatională de securitate care are o acoperire mai mult decât pan-europeană şi care, de asemenea, are atât doctrina cât şi mecanismele cele mai adecvate, este Organizaţia pentru Securitate şi Cooperare în Europa.

În prezent, priorităţile OSCE sunt:


 -
Consolidarea valorilor comune şi construirea unor societăţi civile în care se manifestă deplina democraţie, pe baza statului de drept, în toate tările 
 membre;


 -
Prevenirea conflictelor locale, reinstituirea stabilităţii şi păcii în zonele de conflict armat;


 -
Depăşirea deficitelor reale sau posibile de securitate şi evitarea creării unor noi demarcaţii politice, econornice sau sociale, prin promovarea unui sistem de securitate pe bază de cooperare2.

2 OSCE Handbook, 3th Edition, Viena 1999, pp.17-18

Cele 55 state membre acoperă o suprafaţă. întinsă între Canada şi Rusia, OSCE constituind primul instrument al acestei regiuni de avertizare rapidă, prevenire a conflictelor, management al crizelor şi reabilitare post-conflict. Toate statele membre iau decizii prin consens şi, de aceea, au o poziţie de egalitate în cadrul organizaţiei, ceea ce conferă OSCE un statut unic în constelaţia organizaţiilor internaţionale. Ca organizaţie de securitate regională, OSCE acoperă integral Europa, America de Nord, zona Caucazului şi părţi din Asia Centrală, având, de asemenea, parteneri mediteraneeni şi asiatici, cu statut de observatori. Petru prima dată securitatea este considerată o interrelaţie indivizibilă de factori militari, economici şi umani, prin complementaritatea acestor dimensiuni majore. OSCE este activă în toate fazele ciclului conflictual, de la avertizarea precoce şi prevenirea conflictelor şi până la reabilitarea post-conflict. Cheia acestei cooperări între toate statele membre este reprezentată de dictonul că securitatea poate fi realizată numai împreună cu ceilalţi şi nu împotriva lor. “Suntem hotărâţi să învăţăm din tragediile trecutului şi să transformăm viziunea noastră asupra unui viitor de cooperare într-o realitate, prin crearea unui spaţiu de securitate comun, fără linii despărtitoare, şi în care toate statele sunt parteneri egali” se arată în Declaraţia asupra unui Model Comun şi Atotcuprinzător de Securitate pentru Europa în secolul XXI, de la Lisabona (decembrie 1996).

O organizaţie internaţională poate fi definită ca o asociere între state în scopul creării unei noi entităţi, dotate cu organisme proprii şi personalitate juridică, consfmţită prin acorduri cu putere de lege. OSCE nu a fost instituită prin tratate între state, prin urmare nu intră sub incidenţa dreptului internaţional, iar deciziile sale sunt pur politice şi nu au putere de lege. Cu toate acestea, majoritatea deciziilor şi recomandărilor sale sunt redactate într-un limbaj de drept internaţional şi în conformitate cu tehnica legislativă specifică tratatelor, astfel încât interpretarea acestora necesită înţelegerea principiilor de drept internaţional. Chiar dacă nu au putere de lege, deciziile OSCE sunt luate la cele mai înalte niveluri politice, astfel încât au o autoritate şi, în acelaşi timp, o flexibilitate, care le conferă o deosebită eficienţă. Organizaţia deţine, de asemenea, şi celelalte atribute ale unei structuri internaţionale, respectiv mijloace şi scop comun, realizate prin organisme permanente de decizie, resurse financiare, sedii, cartiere generale, misiuni şi un personal angajat permanent. Mai mult, OSCE este singura instituţie din Europa care se conformează. Capitolului VIII din Carta Natiunilor Unite, “Acorduri regionale”.

Anul acesta, România va juca un rol crucial la OSCE, într-o perioadă deosebit de complexă a istoriei europene. În "Programul de Guvernare pe perioada 2001-2004", la capitolul XI, care se referă la "Politica externă şi promovarea imaginii reale a României", printre obiectivele majore de politică externă a ţării se numără şi priorităţile în exercitarea preşedinţiei în exercitiu a OSCE, "cea mai înaltă poziţie încredinţată României pe plan international. În această înaltă calitate, România va promova idealurile păcii, cooperării şi securităţii în spaţiul OSCE, valorile democratiei, ale statului de drept şi ale respectului pentru drepturile şi libertăţile fundamentale ale omului, aducându-şi contribuţia pe baza valorilor de libertate şi demnitate, a aspiraţiilor de stabilitate şi prosperitate proprii naţiunii române"3. De asemenea, România deţine şi preşedinţia Adunării Parlamentare a OSCE, fapt fără precedent în istoria organizaţiei.

3 Programul de guvernare pe perioada 2001 - 2004, Cap.XI, 11.2.3

Astfel, printre altele, priorităţile preşedinţiei române a OSCE vor fi:


 -
Consolidarea rolului OSCE ca for de dialog politic şi de cooperare în problemele securităţii, în înţelesul atotcuprinzător al acesteia, la sporirea eficienţei OSCE în domeniul diplomaţiei preventive, al gestionării crizelor şi în reconstrucţia post-conflict, la consolidarea instituţiilor democratice şi a statului de drept, la apărarea şi respectarea drepturilor şi libertăţilor fundamentale ale omului în spaţiul euro-atlantic;

- Desfăşurarea unui dialog activ cu toate statele membre ale organizaţiei, printr-o acţiune imparţială şi eficientă în administrarea dosarelor importante aflate pe agenda organizaţiei, pentru facilitarea reglementării problemelor existente în Europa de sud-est, Caucaz şi Asia Centrală;

- Intensificarea cooperării cu toate instituţiile de bază ale OSCE şi cu şefii de misiuni din spaţiul OSCE; 

- Continuarea preocupărilor organizaţiei pan-europene în domeniul economic;

- Dezvoltarea unei strânse cooperări între OSCE şi Adunarea Parlamentară a OSCE în beneficiul organizaţiei pan-europene;

- Intensificare procesul de consultări şi cooperarea între OSCE şi, respectiv, Comisia Europeană, NATO/EAPC, Consiliul Europei.

 

EVOLUTIA CSCE/OSCE 

Ideea unei conferinţe pan-europene în domeniul securităţii a fost avansată de URSS încă din 1954, când a sugerat încheierea unui tratat pe 50 ani, semnat de toate statele europene şi susţinut de un mecanism instituţional permanent. Datorită evenimentelor din Ungaria şi Polonia, de la mijlocul anilor 60, şi ridicării zidului Berlinului, relatiile Est-Vest s-au tensionat, astfel încât abia pe la mijlocul deceniului al şaptelea, odată cu perioada de destindere, s-au putut relua discuţiile legate de o asemenea conferinţă. Un rol foarte important l-a jucat politica de deschidere spre est, Ostpolitik, abordată de Germania Federală. Statele europene nealiniate şi neutre, precum şi statele mici şi mijlocii din vestul Europei erau favorabile creării unui organism paneuropean de securitate, în care toate ţările să aibă un statut egal, indiferent de mărimea şi puterea lor economică sau militară. SUA, însă, şi alte mari state ale NATO, priveau cu suspiciune organizarea unei structuri de securitate strict europene, dominate de o superputere ca URSS, şi prima condiţie pusă de acestea a fost ca, la lucrările conferinţei, să ia parte şi SUA şi Canada. Totodată, s-a cerut recunoaşterea statutului Berlinului, materializat în Acordul Qvadripartit şi s-au încheiat tratatele ţărilor estice cu Germania Federală (România a fost a doua ţară, după URSS, care a recunoscut prin tratat Germania de Vest). De asemenea, s-au iniţiat discuţiile pentru Reducerea Reciprocă şi Echilibrată a Forţelor (MBFR) ca şi cele asupra primului Tratat de Limitare a Armamentelor Strategice (SALT 1), continuate cu întâlnirea la nivel înalt dintre preşedinţii Nixon şi Brejnev, din mai 1972.

URSS era interesată în confirmarea statu-quo-ului postbelic, prin statuarea principiului inviolabilităţii frontierelor, iar ţările socialiste sprijineau cu entuziasm crearea unei forme de dialog instituţionalizat în care, pe lângă foarte importantele probleme militare cu privire la dezarmare, să fie înscrise şi principiile dreptului la comert liber şi dezvoltare economică. În acea perioadă de pionierat, România a jucat un rol crucial, atât în deceniul al şaptelea, cât şi în perioada de discuţii preliminare de la Dipoli (lângă Helsinki), unde a avansat o serie de propuneri, care s-au adoptat şi rămân valabile până în ziua de astăzi, şi unde a luptat pentru respectarea principiilor democratiei în relatiile dintre state.

Astfel, România a avut iniţiativa rezoluţiei ONU 2129 (XX) intitulată "Acţiuni pe plan regional în vederea îmbunătăţirii relaţiilor de bună vecinătate între state europene aparţinând unor sisteme social-politice diferite" adoptată de Adunarea Generală a ONU la 21 decembrie 1965, rezoluţie care a stat la baza activităţii a 9 state europene mici şi mijlocii, generând, timp de patru ani, o acţiune diplomatică multilaterală care a condus la ideea unei uniuni interparlamentare europene. "Originalitatea grupului celor 9 a fost de a cristaliza tendinta difuză de transformare a relatiilor de la bloc la bloc în relatii multilaterale."5 

Rolul motor jucat de cei 9 a fost subliniat şi de primul-ministru al Danemarcei, Jens Otto Krag, prin afirmaţia: "Consider că, dacă o conferinţă. privind securitatea şi cooperarea în Europa are şanse să se ţină într-un viitor previzibil, acest fapt trebuie pus, fără îndoială, pe seama rezoluţiei sus-amintite"6.

Din acel grup, doar alte două ţări mai făceau parte din Tratatul de la Varşovia şi anume Bulgaria şi Ungaria, Iugoslavia aparţinea grupului ţărilor nealiniate, iar celelalte 5 erau: Austria; Belgia, Danemarca, Finlanda şi Suedia. România avea legături strânse cu Finlanda şi, în urma mai multor acţiuni diplomatice care vizau organizarea unei mişcări de anvergură care să ducă la lichidarea divizării Europei în blocuri militare, guvernul finlandez avansează, la 5 mai 1969, propunerea ca Helsinki să găzduiască viitoarea conferinţă privind reglementarea relaţiilor dintre ţările cu sisteme politice diferite, în scopul asigurării păcii pe continent. Intre 10-12 aprilie 1972, au avut loc consultări între miniştrii de externe român şi finlandez pentru examinarea conditiilor în care, în toamna aceluiaşi an, urmau să înceapă la Helsinki consultările multilaterale pregătitoare privind Conferinţa pentru Securitate şi Cooperare în Europa, la care urmau să participe SUA, Canada, Statul Vatican şi celelalte state europene, cu excepţia Albaniei, în total 35 de state.

Desigur, interesul vital al URSS pentru reglementarea juridică a situaţiei postbelice şi recunoaşterea de către SUA şi ţările vest europene a situaţiei de facto, respectiv existenţa. sistemului statelor socialiste ca legitim, a reprezentat motivul principal al mobilizării statelor Tratatului de la Varşovia în initierea acestei conferinte. De asemenea, URSS dorea să atenueze influenţa SUA asupra Europei Occidentale, pentru a rămâne singura mare putere din spaţiul european şi, pe de altă parte, să-şi intensifice schimburile comerciale prin încheierea unor acorduri bilaterale şi multilaterale în care să fie eliminate anumite bariere vamale. Pe de altă parte, în timpul negocierilor, SUA şi statele din vestul continentului au găsit un prilej pentru a înscrie pe agenda conferinţei problematica respectării drepturilor omului. Tările mici şi mijlocii, precum şi cele nealiniate, erau nemulţumite de poziţia pe care o deţineau în cadrul relaţiilor internaţionale şi de faptul că nu aveau un statut egal cu SUA şi cei 4 mari din Europa (Franţa, Anglia Germania şi Italia). În plus, Germania dorea destinderea în vederea reunificării sale, având, de asemenea, şi puternice interese, în special economice, pe plan regional.

5 Jeanne Kirk Laux citată în Valentin Lipatti, Conferinţa pentru Securitate şi Cooperare în Europa, Ed. Politică, Bucureşti, 1995, p.19

6 Ibidem, p.21

Ţările din estul Europei, însă, aveau şi ele interesele lor specifice, mai ales de tip economic şi comercial, iar România a avut o contribuţie meritorie, atât în faza preliminară, de la Dipoli, cât şi la Helsinki, pentru definirea şi convenirea de la bun început a unor reguli şi norme de procedură. Delegaţia română a elaborat un proiect complet de procedură, care a devenit primul document de lucru al Consultărilor multilaterale de la Dipoli şi în care se propunea, printre altele, ca preşedinţia organizaţiei să fie asigurată, prin rotaţie, de către statele participante, la fel şi prezidarea lucrărilor. De asemenea, tot României i-au aparţinut şi prevederile, adoptate în unanimitate, ca statele să participe “ca state suverane şi independente, în condiţii de deplină egalitate” şi ca aceste discuţii să se desfăşoare "în afara aliantelor militare". În sfarşit, România a fost unul dintre cei mai activi, susţinători ai adoptării deciziilor prin consens, ca mecanism de decizie unic. Consensul a fost definit, preluându-se formularea stabilită de delegaţiile română şi americană, ca “absenta oricărei obiectii exprimată de un reprezentant şi prezentată de acesta ca fiind un obstacol pentru adoptarea hotărârii respective”.

O altă propunere a României s-a materializat în "Contributiile la Recomandări" şi a constat în lărgirea cadrului Conferinţei, prin invitarea la lucrările sale a secretarului general al ONU, precum şi a directorului general al UNESCO. Recomandările finale ale consultărilor preliminare s-au materializat într-o "Carte albastră", care stabilea principiile pe baza cărora Conferinţa a elaborat Actul Final de la Helsinki, certificatul de naştere al CSCE/OSCE.

Faza I a Conferinţei (discuţiile preliminare de la Dipoli) a durat din 3 iulie 1972 şi până la 9 iulie 1973, Faza II a avut loc la Geneva între 18 septembrie 1973 şi 21 iulie 1975 şi a cuprins dificila muncă de negociere pe fond şi redactare, iar Faza. III s-a desfăşurat tot la Helsinki, între 30 iulie şi 1 august 1975, când s-a dat publicităţii Actul Final.

Procesul multilateral al CSCE/OSCE a început sub forma unui eveniment singular, pentru ca, ulterior, să se transforme într-un şir de conferinţe la intervale neregulate, iar astăzi să avem de a face cu cea mai cuprinzătoare organizaţie din lume, unică răspunzătoare, practic, de securitatea întregii emisfere nordice a globului.

La Helsinki s-au stabilit 3 "coşuri" pe problematici, respectiv aspectul militar, aspectul economic şi aspectul vizând respectarea drepturilor omului, toate acestea subscriindu-se complementar în procesul de asigurarea a păcii pe continentul european. O altă cerinţă, susţinută de ţările mici şi mijlocii, ca un fel de "coş 4" şi unde, de asemenea, România a avut o activitate intensă, a fost aceea a continuării procesului început, respectiv instituirea unui mecanism care să asigure adâncirea acestui proces, precum şi controlul aplicării principiilor convenite de către statele participante. Acest coş a fost denumit "follow-up" şi a avut o importanţă fundamentală în permanentizarea conferinţelor şi crearea organizaţiei în sine. El s-a materializat în capitolul IV al Recomandărilor finale, denumit "Urmările Conferintei".

Spre sfârşitul perioadei războiului rece, respectiv între 1977 şi 1989 au mai avut loc trei reuniuni importante, la Belgrad (1977-1978), Madrid (19801983) şi Viena (1986-1989). De asemenea, tot pe linia "urmărilor conferintei", respectiv follow-up, s-a înscris şi Conferinţa asupra Măsurilor de Creare a Încrederii şi Construirii Securităţii de la Stockholm, care a avut loc între 17 ianuarie 1984 şi 19 septembrie 1986.

La Belgrad, lucrările au avut loc într-o atmosferă tensionată, fără a se reuşi încheierea vreunui document semnificativ, dar, cu toate acestea, propunerile României şi Danemarcei de continuare a procesului pe baza Actului de la Helsinki au constituit repere dintre cele mai importante în redactarea documentului final, o "Carte galbena" care stabilea reluarea lucrărilor la Madrid, în a doua jumătate a anului 1980, precum şi convocarea, între timp, a trei reuniuni de experţi. Prima dintre acestea a avut loc la Bonn, în iunieiulie 1978, în scopul pregătirii Forului Ştiinţific European. Acesta a fost apoi, organizat la Hamburg, în perioada februarie-martie 1980 şi a elaborat recomandările supuse ulterior CSCE de la Madrid. A doua reuniune de experţi a avut loc la Montreux (Elveţia), în octombrie-decembrie 1978, şi a fost consacrată unei metode general acceptabile de reglementare paşnică a conflictelor dintre statele europene. Elementul cheie al acestor negocieri a fost reprezentat, în premieră, de conceptul de justiţie, ca unică modalitate de reglementare paşnică a diferendelor. A treia reuniune de experţi a avut loc în 1979, în capitala Maltei, La Valetta, şi s-a axat pe cooperarea economică şi culturală în zona Mediteranei. Cea mai importantă realizare a acestei reuniuni a fost identificarea priorităţilor în conservarea mediului şi înscrierea acestei problematici pe agenda CSCE.

Deşi, la Madrid, Statele Unite au exercitat asupra blocului ţărilor socialiste, prin persoana virulentului ambasador Max Kampelman, o serie de atacuri, deoarece aceste ţări nu-şi îndeplineau obligaţiile asumate în domeniul drepturilor omului, statele vest-europene au presat SUA să găsească neapărat domenii de cooperare între statele europene cu sisteme politice diferite, în special în legătură cu măsurile de întărire a încrederii şi securităţii (CSBM) şi, de aceea, momentul Madrid este considerat drept unul constructiv în procesul CSCE/OSCE. După trei ani de discuţii tensionate, s-a reuşit adoptarea unei "Cărti mov" care convenea convocarea Conferinţei pentru măsuri de încredere şi securitate de la Stockholm, din 1984 şi stabilea, pentru perioada 1983-1986, organizarea unei serii de reuniuni în domenii variate (Atena, Veneţia, Budapesta, Ottawa, Berna, Vlena) care au contribuit la instituţionalizarea procesului început cu 10 ani în urmă.

După căderea zidului Berlinului, la 9 noiembrie 1989, CSCE a început un proces rapid de transformare, pentru a răspunde stringenţelor de securitate apărute odată cu încheierea războiului rece, organizând o serie de seminare pe tema dezarmării. La 11 decembrie 1989, delegaţiile militare şi şefii statelor majore din ţările membre ale Tratatului de la Varşovia au fost convocaţi la Moscova, pentru ca poziţiile lor cu privire la reducerea efectivelor şi armamentelor conventionale în Europa să fie conforme unei "doctrine comune". Aceasta prevedea păstrarea doctrinei de bloc. Delegaţia română, însă, a cerut "respectarea întru totul a prevederilor protocolului de organizare a seminarului de la Viena, în sensul prezentării doctrinei militare naţionale, a concepţiei proprii de apărare a ţării şi sublinierii unui set de principii şi criterii care probează caracterul strict defensiv al acestei doctrine"8. Deoarece teoria militară clasică afirmă că un război de apărare poate fi susţinut şi cu o strategie militară ofensivă, delega~ia română a susţinut concepţia de apărare strategică numai printr-o formulă defensivă. Pe 16 ianuarie 1990, la Viena, pentru prima oară în istorie, şefii marilor state majore ale ţă.rilor europene, ale SUA şi Canadei se întruneau pentru a defini orientarea defensivă a doctrinelor militare. Într-o sală alăturată se desfăşura şedinţa ambasadorilor ţărilor CSCE, la care s-a cerut explicit integrarea în NATO a fostelor tări socialiste.

8 Corneliu Soare, Securitatea europeană şi doctrinele militare, în Actul final al CSCE şi Europa de azi, Ed. Fundaţiei "România de mâine", 1995, p.27

Un sistem original şi veritabil de securitate colectivă pe întregul continent european începe acum să se contureze concret. Ca urmare, în iunie 1990 are loc, la Copenhaga, Reuniunea asupra Dimensiunilor Umane ale Securităţii, care se încheie cu un document ce prevede organizarea de alegeri libere şi deschise la care să participe observatori din afară, guverne reprezentative, egalitatea persoanelor în faţa. legii, libertatea de a înfiinţa partide politice şi asigurarea drepturilor persoanelor acuzate de delicte penale.

Al doilea document major convenit în această perioadă s-a încheiat la Paris, în urma întrunirii care a avut loc între 19-21 noiembrie 1990, sub numele de "Carta de la Paris pentru o Nouă Europa". În preambul se anunţă o nouă eră pentru securitatea Eurasiei, bazată pe reafirmarea "decalogului" de principii de la Helsinki: "Europa se eliberează de moştenirea trecutului, curajul bărbaţilor şi femeilor, puterea voinţei popoarelor şi forţa ideilor din Actul Final de la Helsinki au deschis o nouă eră a democraţiei, păcii şi unităţii în Europa." Cu această ocazie începe adevăratul proces de institutionalizare a CSCE. Astfel, întrunirea de la Paris stabileşte înfiinţarea unei Adunări Parlamentare, formată din deputaţi ai ţărilor membre, a unui Secretariat cu sediul la Praga (ulterior strămutat la Viena), a unui Centru de Prevenire a Conflictelor (CPC) la Viena, şi unui Birou pentru Alegeri Libere, numit apoi Biroul pentru Instituţii Democratice şi Drepturile Omului (O.D.I.H.R.) la Varşovia.

S-a stabilit ca miniştrii de externe din ţările membre să se întrunească anual, iar şefii de state de două ori pe an. Comitetul Înalţilor Funcţionari urma să pregătească întrunirile ministeriale şi să ceară organizarea unor sesiuni de urgenţă. de câte ori va fi nevoie.

Tot cu ocazia reuniunii de la Paris, NATO şi Tratatul de la Varşovia au semnat Convenţia asupra Forţelor Convenţionale din Europa, aducând procesul dificil de control al armamentului sub egida CSCE. De asemenea, a fost semnat un nou document CSMB (pentru măsuri de întărire a securitătii şi încrederii), cunoscut sub numele de Acordul de la Viena din 1990.

În 1992, tot la Helsinki, a awt loc o nouă conferintă, la care numărul statelor participante a crescut la 52, cuprinzând o parte dintre noile republici formate după destrămarea R.S.F.Iugoslavia şi URSS. La Helsinki s-a hotărât înfiintarea Înaltului Comisariat al Minorităţilor Naţionale, cu sediul la Haga, care avea ca misiune implicarea în prevenirea timpurie a conflictelor şi managementul crizelor, ca şi reglementarea paşnică a disputelor. Cu aceeaşi ocazie s-au mai înfiintat două instituţii ale CSCE, respectiv Curtea de Conciliere şi Arbitraj, cu sediul la Geneva şi Forumul de Cooperare pentru Securitate, care se întruneşte în mod regulat la Viena pentru a discuta problemele securităţii europene pe termen lung. La Conferinţa. de la Helsinki s-a semnat şi tratatul cunoscut sub numele de "Cer deschis", care permite survolul tuturor statelor membre, în misiuni de control, pentru întărirea încrederii şi transparenţei.

Odată cu înrăutătirea situatiei din Bosnia şi Herţegovina, Comitetul Înaltilor Functionari (viitorul Consiliu Superior), mtrunit după o lună la Viena, a decis înfiintarea de misiuni pe durată lungă. Prima dintre ele a avut ca sarcină monitorizarea regiunilor Kosovo, Sandjac şi Voievodina. În 1993, la Conferinţa Ministerială de la Roma a fost creat Consiliul Permanent din care fac parte delegaţiile permanente ale ţărilor CSCE, cu sediul la Viena. Acest consiliu se întruneşte săptămânal pentru a îndeplini sarcinile permanente ale organizaţiei, în special cele din domeniul securitătii, şi este condus de un grup (supranumit în documentele oficiale ale OSCE "Troikă"), format din reprezentanţii a trei state care îndeplinesc, pe o perioadă de trei ani consecutivi, prin rotaţie, funcţiile de preşedinte ales, preşedinte în exerciţiu şi respectiv ex-preşedinte. 

În decembrie 1994, a avut loc Conferinta CSCE de la Budapesta şi, cu această ocazie, statele membre au convenit că respectivul proces reprezintă mult mai mult decât o serie de conferinţe şi că, în realitate, a evoluat până la a deveni o adevărată organiza.tie internatională de securitate, stabilind, în consecintă, adoptarea denumirii de Organizaţia pentru Securita.te şi Cooperare în Europa, care a intrat în vigoare începând cu 1 ianuarie 1995. S-a adoptat un Cod de Acţiune cu Privire la Aspectele Politico-Militare ale Securităţii, care a creat o structură regională bazată pe toate domeniile securitătii, inclusiv relaţiile civilo-militare, conducerea războiului şi, comportamentul trupelor combatante. De asemenea, s-a convenit convocarea unei misiuni de pace la Minsk, care să permită monitorizarea situaţiei din Nagorno-Karabach.

Datorită generalizării conflictelor regionale şi resuscitării naţionalismului, noua Europă definită în "Carta de la Paris" nu s-a putut materializa până în prezent. De aceea, Declaraţia de la Budapesta specifică faptul că "generalizarea libertătilor a fost însotită de noi conflicte şi de reizbucnirea celor vechi". În aceste conditii, s-a impus discutarea unui model de securitate comună atotcuprinzătoare pentru Europa secolului XXI, întrucât conflictele violente au creat numeroase probleme în regiune, cum ar fi:

1." Întârzierea procesului de consolidare a naţiunilor şi a construcţiei politice în multe dintre noile entităţi statale, prin irosirea resurselor acestora şi deposedarea lor de părti din teritoriu;

2. Împiedicarea procesului de creştere instituţională democratică, datorită. unor forţe politice antidemocratice, care folosesc discursuri şovine:

3. Apariţia unor oportunităţi pentru forţele din afară de a încerca manipularea conflictelor regionale spre avantajul acestora şi împotriva interesului noilor guverne alese pe plan intern;

4. Problema refugiaţilor, care a dus la migrarea unor mari mase de oameni spre statele învecinate, creând haos şi punând în pericol acele state".9

În decembrie 1997 a avut loc Conferinţa OSCE de la Copenhaga, care s-a axat, în special pe cooperarea şi coordonarea inter-instituţională pentru a eficientiza implementarea recomandărilor şi deciziilor luate la nivelul tuturor institutiilor sale. "Niciodată mai înainte statele participante nu au mai angajat organizaţia atât de activ, ca principal vehicul al atâtor domenii relevante pentru securitatea lor comună" se precizează în documentul cu care s-a încheiat această conferinţă (Documentele Conferinţei OSCE de la Copenhaga, 18-19 decembrie 1997).

Ultima conferintă la nivel înalt a statelor membre ale OSCE a avut loc la 

Istanbul în noiembrie 1999, cu care ocazie România a fost aleasă preşedintă a organizaţiei.

9 P. Terrence Hopmann, Building Security in Post Cold War Eurasia. The OSCE and US Foreign Policy, United States Institute of Peace, p.2

 

PRINCIPIILE CARE STAU LA BAZA FUNCŢIONĂRII ŞI ORGANIZĂRII OSCE

Decalogul de la Helsinki

Principiile fundamentale care reglementează relaţiile dintre statele membre OSCE sunt în număr de zece şi au fost stabilite la Helsinki, în 1975, în "Declaraţia privind principiile care guvernează relaţiile reciproce dintre statele participante", mai cunoscută sub numele de "Decalog". Întrucât scopul suprem al acestei organizaţii este pacea pe continentul european, s-a considerat că principalii piloni ai săi sunt securitatea şi justiţia. Conceptul de securitate este acelaşi cu cel definit în Carta ONU, indicând absenta amenintărilor cu forta armată. Cât priveşte justiţia, aceasta nu poate exista numai între state, ci şi înăuntrul statelor participante. România a militat de la început pentru democratizarea relaţiilor internaţionale, pentru poziţia egală a fiecărui stat în constelaţia europeană. Acest principiu se aplică, de asemenea, fiecărui popor şi fiecărei minorităţi - etnice, politice sau de altă natură, indiferent de puterea ei economică, de susţinerea politică sau de forţa de care dispune.

Declaraţia cuprinde atât principii "prohibitive", cât şi principii "preventive", respectiv care fac referire la cauzele unor ameninţări viitoare datorate lipsei de justiţie. Acestea din urmă aparţin conceptului de "prevenire declarativă". În esentă., cele zece principii sunt următoarele:

1. Egalitate suverană, respectarea drepturilor ce decurg din suveranitate; 

2. Nerecurgerea la forţă şi la ameninţarea cu forţa;

3. Inviolabilitatea frontierelor;

4. Integritatea teritorială a statelor;

5. Reglementarea paşnică a disputelor;

6. Neamestecul în treburile interne;

7. Respectarea drepturilor omului şi a libertărilor fundamentale;

8. Egalitatea între popoare şi dreptul la autodeterminare;

9. Cooperarea dintre state;

10. Îndeplinirea cu bună credinţă a obligaţiilor internaţionale asumate.

Corelatia necesară dintre aceste principii care asigură pacea se face în mod direct, prin a) reglementare paşnică a diferendelor (V) şi b) cooperarea dintre state (IX) şi indirect, prin asigurarea securităţii - la care fac referire nemijlocită principiile II (nerecurgerea la forţă. şi la ameninţarea cu forţa.), III (inviolabilitatea frontierelor), IV (integritatea teritorială) şi VI (neamestecul în treburile interne) - şi prin asigurarea justiţiei, atât între state, datorită egalităţii suverane a acestora (I) şi îndeplinirii cu bună credinţă a obligaţiilor asumate conform dreptului international (X), cât şi în interiorul statelor datorită respectării drepturilor omului şi libertăţilor fundamentale (VII). Ceea ce rezultă din întrepătrunderea celor două aspecte ale justiţiei, este tocmai principiul VIII - Egalitatea în drepturi a popoarelor şi dreptul acestora de a dispune de ele însele. 

 

STRUCTURA INSTITUTIILOR OSCE 

Institutiile

Cel mai înalt for al OSCE este Conferinta, rezervată şefilor de stat şi de 

guvern, şi care se întruneşte o dată la doi ani. După aceasta, în ordine ierarhică, este Consiliul Ministerial, la care participă miniştrii de externe ai tărilor membre şi care se întruneşte anual. Reprezentanţii miniştrilor de externe, respectiv ai tărilor membre, formează delegaţiile permanente, conduse în general de un ambasador, şi care alcătuiesc Consiliul Permanent ce se întruneşte săptămânal. Consiliul Superior (ex-Consiliul Înaltilor Funcţionari) răspunde de aspectele politice şi economice convenite în recomandările OSCE şi este alcătuit din directori politici şi din reprezentanţi ai Forum-ului Economic anual. Forum-ul de Cooperare pentru Securitate este o instituţie permanentă pentru controlul armamentelor şi al realizării deciziilor convenite prin acordurile în domeniul dezarmării (în special CSMB). În sfârşit, Adunarea Parlamentară a OSCE, al cărei rol a crescut exponenţial în puţinii ani de când functionează, este alcătuită din parlamentari aleşi ai ţărilor membre, se întruneşte anual într-o sesiune de vară şi are comisii permanente. Aceste instituţii reprezintă palierul cel mai înalt în organizarea OSCE.

Activitatea executivă este coordonată de grupul celor 3 state alese consecutiv în funcţia de preşedinte al OSCE. În 2001, acesta este prezidat de România, prin persoana ministrului său de externe, în calitate de preşedinte în exercitiu, iar ceilalti doi membri sunt Austria şi Portugalia. Astfel, de fapt, preşedintele în exerciţiu are răspunderea întregii activităţi executive şi îşi numeşte Reprezentanţi Personali. Alte instituţii aflate în subordinea directă a conducerii tripartite sunt: Biroul pentru Instituţii Democratice şi Drepturile Omului, Reprezentantul OSCE pentru Libertatea Presei, Secretariatul General şi Înaltul Comisar pentru Minorităti Nationale.

Reprezentanţii Personali ai Preşedintelui răspund de Misiunile OSCE şi de Activitătile de Teren, precum şi de Grupul de Planificare la Nivel Înalt (pentru asigurarea păcii în Nagorno-Karabah) şi de Asistenţa OSCE pentru Implementarea Acordurilor Bilaterale.

Misiunile OSCE sunt, până în prezent, în număr de 11 (inclusiv cea din Kosovo), iar celelalte Activităti de Teren sunt şapte (în Albania, Belarus, Cecenia, Minsk, Almaty, Ashgabad şi Biskek)

Alte institutii internationale ale OSCE sunt Curtea de Conciliere şi Arbitraj, Grupul Consultativ Comun şi Comisia Consultativă "Cer deschis". 

Structuri executive şi operaţionale

Preşedinţia în ezerciţiu este învestită cu responsabilitatea generală pentru actiunea executivă şi coordonarea activităţilor curente ale organizaţiei. Această instituţie a fost prevăzută prin Carta de la Paris care stabilea ca ministrul de externe al ţării gazdă a conferinţei să prezideze Consiliul Ministerial, iar apoi, la Helsinki, în 1992, au fost stabilite în detaliu atribuţiile specifice preşedintelui. Prima ţară care a detinut această functie a fost Germania, căreia i-au urmat, în ordine, Cehoslovacia, Suedia, Italia, Ungaria, Elveţia, Danemarca, Polonia, Norvegia, Austria şi, în prezent, România.

Secretarul General este reprezentantul direct al preşedintelui în exerciţiu şi îl sprijină în toate activităţile menite să aducă la îndeplinire scopurile organizaţiei. Postul de Secretar General a fost înfiinţat în 1992, la întrunirea de la Stockholm a Consiliului CSCE. El este numit de Consiliul Ministerial pe o perioadă de trei ani. Secretariatul se află la Viena şi este sprijinit de încă un birou cu sediul la Praga. Secretariatul cuprinde următoarele structuri: Serviciul Secretarului general, Centrul de Prevenire a Conflictelor, Departamentul Administrativ şi Operaţional şi Coordonatorul OSCE pentru Activităţile Economice şi de Mediu. Biroul din Praga se ocupă în special de arhivele OSCE, de documentare şi informare.

Biroul pentru Instituţii Democratice şi Drepturile Omului îşi are rădăcinile tot în Carta de la Paris. Initial a fost înfiinţat un Birou pentru Alegeri Libere la Varşovia, în 1990, iar, în 1992, atribuţiile acestuia au devenit mai ample, pentru a cuprinde o arie largă de probleme subsumate drepturilor omului în general. Această instituţie se ocupă cu monitorizarea procesului electoral în toate ţările OSCE, la cererea acestora, dar, dacă se impune, chiar organizează alegeri, aşa cum s-a întâmplat în Bosnia şi Herţegovina şi în Kosovo. De asemenea, Biroul are activităţi şi în domeniul prevenirii conflictelor, analizând situaţia respectării drepturilor omului din zonele unde se constată încălcări de natură să creeze sau să amplifice conflictele.

Înaltul Comisar pentru Minorităti Nationale, post creat în 1992, când a fost prevăzut în Documentul de la Helsinki, are rolul de a se implica, chiar din primul stadiu, în situatii de tensiune etnică cu potenţial de conflict. Functia sa este, în primul rând, de diplomaţie preventivă, iar sediul este situat la Haga.

Reprezentantul pentru Libertatea Presei are sarcina de a asista guvernele în implementarea unei prese libere şi independente. În acest scop, institutia se implică în monitorizarea mediilor din statele participante pentru a observa conformitatea legislaţiei şi reglementărilor locale cu deciziile şi recomandările OSCE. Înfiintarea sa a fost decisă la Conferinta de la Lisabona (1996), decizie pusă în aplicare de Consiliul Permanent la 5 noiembrie 1997. În primii trei ani, începând cu 1 ianuarie 1998, această poziţie a revenit Germaniei.

Curtea de Conciliere şi Arbitraj, înfiinţată prin Convenţia de Conciliere şi Arbitraj din cadrul OSCE, semnată în 1992 şi intrată în vigoare în 1994, după semnarea sa de primele 12 state, are menirea de a judeca disputele aduse în fata sa de statele membre. Aceasta este singura instituţie a OSCE care a fost înfiinţată printr-un tratat şi ale cărei decizii au putere de lege. Pe de altă parte, nu este un organism permanent, ci se întruneşte ad-hoc, sub forma unui tribunal, atunci când primeşte o sesizare. Sediul său se află la Geneva. Până în prezent nu toate statele membre OSCE au semnat Convenţia de Conciliere şi Arbitraj.

Adunarea Parlamentară

Adunarea Parlamentară a OSCE este formată din 317 parlamentari din cele 55 ţări membre şi are ca scop implicarea parlamentelor naţionale în activitatea OSCE, precum şi facilitarea cooperării şi dialogului interparlamentar. Funcţia sa este, în principal, consultativă.

Ideea creării unui parlament la nivelul Organizaţiei pentru Securitate şi Cooperare în Europa a apărut odată cu "Carta de la Paris pentru o Nouă Europă" (1990), în care se afirmă următoarele: “Recunoscând rolul important pe care-1 pot avea parlamentarii la CSCE, cerem o mai mare implicare parlamentară, în special prin crearea unei Adunări Parlamentare a CSCE, care să cuprindă membri ai parlamentelor din toate statele participante. În acest scop, cerem să se ia legătura cu parlamentele, pentru discutarea domeniilor de activitate, a metodelor de lucru şi regulilor de procedură pentru această structură parlamentară, inspirate din experien~a existentă şi din activitatea lor anterioară în acest domeniu”12. La Madrid, în aprilie 1991, s-au întrunit lideri parlamentari din toate statele participante şi au decis, prin Declararia de la Madrid, distribuţia voturilor pentru viitorul parlament, firecvenţa. sesiunilor acestuia, rolul şi numărul comisiilor parlamentare, pă.strând, în acelaşi timp, regula consensului. Cu toate acestea, cu timpul, Adunarea Parlamentară a dezvoltat mecanisme decizionale mai flexibile, pentru eficientizarea activităţii sale. Comisiile permanente iau hotărâri aplicând regula "consens minus unu", iar Biroul Permanent, Comisiile Generale şi Adunarea anuală decid prin vot majoritar. Astfel, Adunarea Parlamentară face recomandări în probleme controversate, inclusiv propuneri pe termen lung de reformare a instituţiilor OSCE.

12 Carta de 1a Paris pentru o Nouă Europă, noiembrie 1990

O propunere susţinută de România în Adunarea Parlamentară a OSCE vizează introducerea unui mecanism de "consens aproximativ" la Consiliului Permanent, respectiv prin votul a 90% dintre delegaţiile participante, care ar elimina practica blocării lucrărilor consiliului prin vetoul unei singure ţări şi ar conferi mai multă transparenţă. procesului decizional. “Acest fapt este necesar în special deoarece se pare că practica veto-ului secret, care derobează de orice răspundere, s-a încetătenit la OSCE. Această practică nu respectă principiul iniţial al consensului, ci este un sistem restrictiv, aproape bizantin, de luare a deciziilor şi care, în mod sigur, violează principiul democraţiei deschise, faţă de care ne-am angajat cu totii.”13

In cadrul fiecărei sesiuni anuale, Adunarea îşi alege preşedintele, care este cel mai înalt reprezentant al său. La Adunarea Parlamentară a OSCE din 6-10 iulie 2000 de la Bucureşti, Adrian Severin a fost ales preşedintele acestui forum cu o largă susţinere, atât din partea grupurilor parlamentare - socialdemocrat, liberal şi creştin-democrat - cât şi a celorlalţi parlamentari. Cu această ocazie, el a subliniat că este un moment important pentru România, dar şi pentru întreaga regiune, deoarece astfel se va dovedi că marile organizaţii internaţionale pot fi conduse eficient "şi din această parte a Europei". De altfel, Adrian Severin este primul parlamentar al unui stat sudest european care ocupă înalta funcţie, ceea ce este o dovadă în plus a rolului pe care îl joacă România la OSCE.

In luna noiembrie 2000, cu ocazia reuniunii Consiliului Ministerial de la Viena, preşedintele Adunării Parlamentare a dezbătut stadiul şi modul de realizare a tuturor rezoluţiilor adoptate de Adunare 

MECAMSME DE DECIZIE

Conferintele la nivel înalt stabilesc priorităţile pe termen scurt şi lung şi definesc orientarea generală a organizaţiei. De asemenea, tot aici se face o evaluare a activităţii OSCE din perioadele dintre conferinţe şi se trasează direcţiile de dezvoltare instituţională. Conferinţele sunt pregătite de Adunări de Evaluare (cum au fost cele de la Belgrad, Madrid şi Viena care, la momentul respectiv, se intitulau "follow-up" sau "urmările conferinţelor"). Acestea au fost un fel de întruniri ad-hoc, la care statele participante evaluau modul de implementare al tuturor angajamentelor OSCE, în absenţa. unor structuri permanente ale OSCE, care au fost instituite ulterior. Ele au reprezentat coloana vertebrală a procesului început la. Helsinki. În "Carta de la Paris" s-a stabilit ca respectivele adunări să aibă loc la fiecare doi ani, înaintea conferinţelor propriu-zise, şi să nu dureze mai mult de trei luni. Din 1996 acestea au loc la Viena.

Consiliul Ministerial este organismul decizional în perioada dintre conferinţe şi analizează orice problemă nou ivită în câmpul de acţiune al OSCE, controlează şi evaluează activităţile instituţiilor şi misiunilor OSCE, pentru ca acestea să nu se îndepărteze de obiectivele politice fundamentale, şi ia decizii corespunză.tore. Consiliul Ministerial asigură legătura dintre conferinţe şi structurile permanente ale organizaţiei. Acest organism a fost înfiinţat prin "Carta de la Paris" în 1990, iar rolul său este în primul rând politic.

Consiliul Superior este format din directori politici proveniţi din ministerele de externe ale ţărilor membre şi a fost înfiinţat în scopul de a pregăti lucrările Consiliului Ministerial şi a verifica modul de implementare a deciziilor acestuia. Intre sesiunile Consiliului Ministerial, Consiliul Superior, înfiinţat prin "Carta de la Paris", coordona întreaga activitate a OSCE. Odată cu înfiinţarea Consiliului Permanent, majoritatea atribuţiilor sale a trecut în sarcina acestuia, iar, din 1997, Consiliul Superior nu s-a mai întrunit decât ca For Economic. El mai detine, însă, un mecanism, statua.t tot în Carta de la Paris, prin care poate convoca adunări de urgenţă în cazuri extreme şi numit "Mecanismul de la Berlin" (deoarece a fost stabilit, în ianuarie 1991, la sesiunea de la Berlin).

Consiliul Permanent este o instituţie alcătuită din delegaţiile statelor membre şi răspunde de activitatea zilnică a întregii organizaţii. Poate lua decizii în cadrul consultărilor politice săptămânale de la Centrul Congreselor Hofburg din Viena. De asemenea, are comisii care ţin legătura permanent. Consiliul Permanent a fost înfiinţa.t printr-o decizie a Consiliului Ministerial luată în 1993, la Roma. 

Forum-ul de Cooperare pentru Securitate, alcătuit, de asemenea, din reprezentanţii statelor participante, se întruneşte tot la Viena, săptămânal pentru consultări cu privire la măsurile necesare întăririi securităţii şi stabilitătii în întreaga Europă. El a fost înfiinţat prin documentul de la Helsinki, în 1992, pe baza anexei la capitolul V, intitulată "Program de Acţiune Imediată ".

În concluzie, procesul decizional are la bază consensul şi este structurat pe trei niveluri, Conferinţele, Consiliul Ministerial şi Consiliul Permanent. Acest proces este coordonat de preşedintele în exerciţiu, care răspunde de agenda şi activitatea de negociere a instituţiilor decizionale. Consiliul Ministerial, întrunit la Praga în 1992, a hotărât că deciziile pot fi luate şi fâ.ră acceptul statului care este direct implicat, în cazul violării evidente şi grave a angajamentelor OSCE de către acesta. Mecanismul respectiv a fost numit "consens minus unu" şi a fost exercitat în 1992 împotriva Iugoslaviei, prin suspendarea acestei tări de la lucrările OSCE. La Stockholm, tot în 1992, s-a adoptat şi mecanismul numit "consens minus doi" care stabileşte că două state membre aflate în conflict pot fi îndrumate de Consiliul Ministerial asupra măsurilor de reconciliere, indiferent că există obiecţii din partea statelor participante.

ÎNCHEIERE

În această iarnă, preşedinţia română a OSCE, ca şi preşedintele Adunării Parlamentare, au avut o activitate internaţională intensă în numele acestei organizaţii, urmărind, pe de o parte, să consolideze poziţia ţării noastre în constelatia democratiilor emisferei nordice şi faţă. de partenerii strategici actuali, iar pe de altă parte, să confere un nou avânt OSCE, noi mecanisme, mai deschise, mai eficiente şi abordări mai cuprinzătoare.

Astfel, la Washington, chiar la sfârşitul lunii ianuarie 2001, preşedintele în exerciţiu al OSCE, ministrul Mircea Geoană, a propus o relaţie mai activă a OSCE cu alte mari organizaţii internaţionale, în special cu ONU şi coordonarea misiunilor de teren ale acestora. De asemenea, el a subliniat importanţa implicării organizaţiei în zonele de conflict, în special în Balcani, Caucazul de nord (Cecenia) şi Asia Centrală, ca şi aceea a întăririi rolului Misiunii OSCE din Belarus.

Este firesc, în prezent, să se caute cele mai eficiente căi de realizare a păcii continentale, deoarece OSCE îi revine rolul principal în acest proces, rămânând singura organizaţie aptă să facă faţă provocărilor actuale şi viitoare. NATO, întrucât se concentrează în special dimensiunea militară a securităţii, nu are capacita.tea de soluţiona unele dintre cele mai importante focare generatoare de violenţă şi insecuritate, cum ar fi cele politice, etnice, sociale sau economice. "Poate nici un alt eveniment nu ilustrează mai edificator aspectul unidimensional al contribuţiei NATO la securitatea eurasiatică mai bine decât rolul pe care 1-ajucat în conflictul din Kosovo".

Pe de altă parte, nici Uniunea Europeană nu poate să-şi asume acest rol, deoarece, în primul rând este o instituţie bazată în special pe aspectele economice, şi, în al doilea rând, două puteri mondiale majore nu fac parte din ea, respectiv Statele Unite şi Federaţia Rusă. Rolul militar al Uniunii este minor şi, deocamdată, nu poate reprezenta un edificiu real al securităţii.

Sfârşitul războiului rece a adus OSCE schimbări fundamentale dar, în acelaşi timp, organizaţia şi-a păstrat cotinuitatea, reuşind să răspundă problemelor securităţii pe continent mult mai rapid şi eficient decât oricare altă organizaţie, deoarece se află bine poziţionată şi geografic şi ca problematică, întrunind în sine toate elementele securitătii.

